
ТОМИСЛАВ РАКИКЕВИН 


ПРОМЕНЕ КПИМАТА У ГЕ0Л0ШК0Ј САДАШЊИЦИ - ХОЛОЦЕНУ 


И з вод:У холоцену (током последњих 10.000 година),издваја се пет климатских 
фаза: постглацијални климатски оптимцм, у чијој су кулминацији (пре 7 до S 
хил>ада година), температуре биле 1-2 U C више од садашњих, затим прохладно 
”гвоздено доба", други климатски оптимум у периоду раног средњег века (са 
максимумом од 1000. до 1200. године нове ере), ”мало ледено доба” које је почело 
пре око 550 година, и на крају, период савременог отопљавања (од друге половине 
XIX века). 

Кључне речи: Холоцен, климатске промене, климатски оптимум, ”мало 
ледено доба”, савремено отоплавање. 

Abstract: А five climatic phases was đeviđed irs the holocen Cduring last 
10. 000 years): postglacial cl imat ic minimum, temperature was 1-2®C higher than 
now in culmination (7000-5000 years before); afterwards, cooler "iron age” as a 
second climatic optimum in the early Middle Age (with maksimum in 1000-1200 
years New Age); "short ice age” that was begun about 55o years before, and the 
end contemporary ice melting period Cfrom šecona part of XIX centurv). 

Кеу W O Г d s : Holocen, climatic change, climatic optimum, "short ice age”, 
contemporary melting. 


У в o д . - Геолошку историју наше планете ре)л,овно су 
пратиле климатске промене. Поготову за последњу периоду 
(квартар или антропоген) , карактеристично је наизменично и 
релативно брзо смењивање хладних и топлих интервала, односно 
глацијала и интерглацијала. Тако је у току квартара европски 
ледник (инландајс), четири пута напредовао према југу и четири 
пута се повлачио на север. Дакле, квартар чине четири глацијала 
Гинц, Миндел, Рис и Вирм три интерглацијала и један постглаци- 
јал - геолошка садашњица или холоцен( 1 ; 207). 

Холоцен је започео пре око 10 хиљада година брзим по- 
растом температура, наглим повлачењем ледника у више географ- 
ске ширине и веће надморске висине, као и издизањем нивоа 
Светског океана, који је садашњу своју висину достигао пре 
близу 6000 година. Односно, ниво му је "порастао", у односу на 
последњи вирмски глацијал (Wurm) , у његовој максималној фази 
(пре 22 до 20 хиљада година) за око 130 метара (2; 143). С обзиром 

да се протеклих 6 хиљада година ниво Светског океана није 
значајније колебао, може се закључити да је климат у последњих 
шест миленијума био релативно стабилан. 



Е 


Ск L - Распростирање леденог покривача ш климатских зона у 
вропи V последњем гпацијалу. Клилгати тундре (1, 2 и 3); климати 
степа (4, 5 и 6); клилгати гиулла (7, 8 и 9); граиица тгриобалног леда 
(lO) граница контииент алног ледника-инландајса (11); изотерлга 
уула од +10,5° С (12) - граница гиулга IKllsche: Allgemeine 
Klimageographie; Berlin, 1966 ) 


FIk. 1. - Spreading of ice field and climatic zones in Europe during the last 
glfciation Climates of tundra (l,2 anđ 3); Climates of steppes (4 5 and 6); 
a _ _ i? In q o ] . - 1 inp nf <-naQtal icr l 10) Korder 


laciation. tiimates or гшшга u,c ј/, (\Л\ n л 

Climates of forests (7, 8 and 9); Border - line of coastal ice (10) Border 
- line of continental glacier inlandajs (11), izotherm of 
July +10.5°C (12) - Border line of forests 


Али, многи геолошко-геоморфолошки индикатори, као и 
археолошки налази, историјски записи, а поготову савремене 
методе (анализа полена, метод радиоактивног угљеника Ci4, 
утврђивање односа изотопа кисеоника О 18 : О 16 у седиментним 
стенама и састава ваздуха који је у мајушним мехурићима сачу- 
ван у слојевима леда наслаганих током минулих векова) и на 

крају инструментална мереља, показују да се клима у холоцену 
значајно мењала. Према томе, може се рећи, да су у историји 
климата његове промене и колебана п р a в и л о-не изузетак. 
Тако је било у прошлости, а тако ће свакако бити и у ближај и 
даљој будућности. Међутим, док су у прошлости промеие клима- 
та изазивали природни узроци, добрим делом засада и недовољ- 
но познати, данас је проблем климатских колебања постао сложе- 
нији јер антропогени фактори такође доводе до значајних кли- 
матских промена. 


КЛИМАТСКЕ К. АР АКТЕРИСТИКЕ ХОЛОЦЕНА 

За холоцен су такође карактеристичка климатска колебања, 
па се у овом најмлађем периоду Земљине историје могу издвоји- 
ти пет климатских фаза. Прва од њих - "постгла цп јалнн климат- 
ски оптимум ”, у чијој су кулминацији, пре 6000 до 5000 година, 
просечне температуре на Земљи биле за 1-2°С више од садашњих. 
Затим је, пре око 3000 године, наступило прохладно " гвоздено 
доба са кулминационим периодом између 900. и 300. године пре 
нове ере, који смењује ’’ други климатски оптимум" у периоду 
раног средњег века, са максимумом од 1000. до 1200. године нове 
ере, Пре око 550 година долази до осетног захлађења познатог 
као ” мало ледено доба", које се завршава средином 19. века. На 
к Р а ЈУ, гшследњих 1S0 година (од око 1850. г.), може се означити 
као фаза савременог отопл>аван>а. 

Према, томе, издвојене климатске фазе се разликују по 
дужини трајања. Свакако су различити и узроци који су их 
изазвали, док су наша знања о климатским приликама у издвоје™ 
ним фазама све скромнија и уопштенија уколико су оне удал 5 ени~ 
је од савременог тзв. инструменталног периода. 

Постглацијални климатски оптимум. 

Током плеистоцена (леденог доба), температуре ваздуха на 
Земљи у целини, по А. Пенку (А. Penck, 1893), биле су за око 8°С 
ниже од садашњих. Међутим, према новијим схватањима захлађе- 
ње није могло бити подједнако у свим ширинама. У тропским 
областима (између повратника), температуре су биле ниже за око 
4°С, а у вишим ширинама од 8-12°С. Док је Земља била, хладнија 
у просеку за око 5°С (3, 297). 

Ако оставимо по страни слабе изражене циклусе отопљава- 
ња и захлађења, може се рећи да је у холоцену, који је, како зак- 
ључује А. Величко (1991), "стварно почео пре 10.300 година”, 
бивало све топлије ”до позноатланске фазе (пре 5500-5000 годи- 
на), када су зимске и летње температуре у умереним ширинама 
5иле више за 3-4°С у одиосу на садашње" (4, 8). Судећи по палео- 
ботаничким индикаторима, чак је и климат Скандинавије означен 
као топао и влажан (3, 303). Шуме су се простирале знатно север- 

није него данас, а њихова горња граница на Скандинавским 
планинама је лежала на 300 m већој надморској висини. Због 
високих летњих температура значајна површина Северног Леде- 
ног океана "ослобађа" се од леда. Последњи платоски ледници у 
Европи и Северној Америци се отапају, а планински ледници 
повлаче у веће висине. Ниво Светског океана за 3 метра је виши 
од садашњег. Земље северне Африке и Блиског истока су довољ- 
но влажне. Египат је под саваном (са жирафама) а Сахара под 
степом. Ниво Мртвог мора је 120 метара виши него данас, што је 
утврђено на основу наслага соли и фосилних остатака на страна- 
ма његовог басена. Иначе, Мртво море као уворно језеро (без 
отоке) у које се улива река Јордан, изванредан је показатељ влаж 
ности. Односно, ниво Мртвог мора одређен је протицајем Јордана 
(који зависи од количине падавина) и испаравања са површине 
језера, тј. температура ваздуха. 



Ск. 2. - Распоред падавина у "постгпацијалном климатском опти- 
мум у" (пре 7000 до 5000 година) 1 - влажније; 2 - внажније крајем 
интервала; 3 - сувље; 4 - сувље крајем интервала (беле површине 
без промена) - у односу на садашњу количину падавина 

Fig„ 2. - Disposition of rainfalls in postglacial climatic optimum (before 7000 
t o 5000 vears) 1 - moister; 2 - moister at the enđ of interval; 3 - more arid; 

4 - more arid at the end of interval (white areas vithout changesl compare 
with the quantity of rainfalls of present day. 

Широке просторе Европе "ослобођене од леда" и оптимал- 
ним климатским условима, почели су да насељавају народи са 
Иранске висоравни и Индијског полуострва. Зато језици многих 
европских народа умају у својим коренима доста зеједничког са 
санскритом - језиком древне Индије, па су сврстани у групу 
индо-европских језика, а наша, једна од основних раса људског 
рода названа је индо~европском (5-Д99). 

Отопљавање је захватило и јужиу полулопту. Ово потвр- 
ђУЈУ остаци појединих биљних врста у крајњим јужним деловима 
Јужне Америке, Новог Зеланда и Аустралије. Температуре вазду- 
ха на Антарктиди, Огњеној Земљи и Хималајима, биле су прибли- 
жно за 2-3°С више у односу на садашње (6; 104).. 

Прохладно "гвоздено доб а'\ - Од око 3000. го~ 
дине пре нове ере почиње постепено захлађење и уопште погор- 
шање климе. Најнеповољнији климатски услови, према европ- 
ским хроникама, владали су између 900. и 300. године пре нове 
ере. Снижавање темперетура пратио је значајан пораст падавина, 
што је имало за последицу проширивање површина под мочвара- 
ма и стварање пространих тресетишта на северу Евроазије, укљ- 
учујући Скандинавију , Ирску и Немачку. Граница шума на 
територији Русије значајно се повукла према југу у односу на 
претходни период. Смањен је и број биљних врста у њима, што 
указује на значајно снижавање летњих температура. Многа насе- 
ља на обалама језера и у алувијалним равнима река у средњој 
Европи, захваћена и "заробљена" баруштинама и мочварама била 
су напуштена. На другој страни Сахара постепено прелази у 
полупустињу. А, према америчком археологу X. Бајсу са Јел 
универзитета, око 2000. године пре наше ере је дошло до драма- 
гичних климатских промена, које су изазвале пропаст првих др- 
жава у долинама Тигра и Еуфрата, на просторима садашњих 
држава Ирака и Сирије. Наиме, током три века количина падави- 
на је бивала врло мала. Суша је харала. Реке су имале све мање 
воде, а многе су и пресахле, што је учинило да су најстарији 
градови као Ур, Нинива, Акада и Вавилон напуштени. 

Анализе поленовог праха у језерским наслагама и тресети- 
штима у североисточним деловима Кине показују да је у овој 
простаној земљи, око 3000. године пре наше ере, наступио пери- 
од општег захлађења са неколико циклуса посебно хладне климе 
који трају по 300 година. То су пеироди од пре 5, 0-4,7 хиљада 
година, затим 4,4-4,! и 3,0-2, 7 хиљада година. Температурне 
криве урађене на основу анализа поленовог праха потпуно су саглас - 
не са историј ским записима о климатским приликама (7; 62). 

Д р у г и климатски оптиму м„ — Климатографска 
скица раног средњег века, захваљујући историјским записима, 
знатно је потпунија у односу на претходну фазу. Међутим, 
историјски извори указују да су се климатска колебања и проме- 
не одигравале у знатно краћим циклусима који су трајали деце- 
нијама, а не вековима, што потврђују у савремене палоклимаске 
методе. Сем тога, периоди топлије и хладније, влажније и сувле 
климе најчешће нису имали глобалне већ. регионалне размере а 
догађали су се у различитим временима. X сваком случају рани 
средњи век почео је осетиим отопљавањем климата. Тако из 
римских извора сазнајемо да су винова лоза и маслина, око 100. 

године пре нове ере, гајене у северним деловима Италије, што у 
претходним столећима, због оштрих и неповољних климатских 
услова, није било могуће. На почетку нове ере клима у Европи и 
Северној Америци била је слична садашљој, док је Азија имала 
нешто више падавина него данас. Нил се одликовао великим 
поводљима, што значи да су зениталне кише на Језерској висо~ 
равни и Етиопији биле обилније него данас (3; 30S) 

Осетно отопљаваље наступило је половином IX века. 
Пливајући лед у северном Атлантику сасвим се проредио. Повр- 
шине под ледом у водама Артика значајно су смањене. Викиизи 
својим бродовима стижу до обала Исланда, Гренланда и Северне 
Америке на којима образују своје колоније. Према нордијским 
сагама, Ф. Вилгердсон као први Норвежанин (86S. г.) досеже 
обале Исланда. Али, одмах се враћа у Норвешку са причама о 
"фјордовима окованим ледом”, па је острво добило име Исланд - 
"ледена земља". Међутим, већ 874. године на Исланд долазе 
други Норвежани и оснивају колонију која се брзо развија (чему 
је свакако допринела и повољна клима), што указује и на брза 
климатска колебаља. Око 985. године Ерик Риђи са Исланда 
долази на Гренланд и с правом му даје име "Зелена земља". На- 
име, најновија проучаваља заснована на односу изотопа кисео- 
ника у наслагама леда, потрђују да је Ерик Риђи допловио на 
Гренланд крајем најдужег топлог периода са највишим темпера- 
турама које су се икада јавиле у овом региону (6; 110). Син Ери~ 
ка Риђег - Лајф, око 1000. године долази на обале Северне Америке. 

Период између 1000. и 1200. године у Европи и уопште на 
северној полулопти у климатском погледу био је врло повољан, 
па је ово раздобље означено као други климатски оптимум или 
мали оптимум. У централној и западној Европи a р е a л вннове 
лозе, чије се распростраљење често користи као индикатор топлог 
и релативно сувог климата, проширен је за 3 до 4 меридијанска 
степена према северу. У Енглеској су засади винове лозе проши- 
рени на области у којима се она никада пре нити после тога није 
гајила. Према X. Лему (Lamb) и X. Флону (Flohn) у Енглеској је 
заступљена блага - пријатна клима са повишеним зимским и 
летљим температурама, али нешто умаљеним количинама пада- 
вина у летњој половини године. Судећи према горљој граници 
шума и дужини планинских ледника, температуре у Европи су 
за око 1,0°С биле више него данас, а Средоземље и земље Блиског 
истока имале нешто више падавина. Али, према неким подацима 
у "малом оптимуму" било је и неочекивано оштрих зима. Тако је 
у старим хроникама забележено да се у зиму 1010/1011. године на 
Нилу код Каира појавио лед, да се 1048. године заледио Категат па 
је чопор вукова из Норвешке прешао у Данску, да је река Рајна у 
зиму 1069/70. године била под ледом од децембра до априла итд. 

Мапо педено д о б а. - Археолошки и други индика- 
тори показују да је епоха "малог климатског оптимума" у Север- 
ној Америци продужена до око 1300. године. Затим је наступило 
нагло захлађење. Ледене санге и брегови онемогућују пловидбу 
северним Атлантиком. Прекида се веза између Европе и Северне 
Америке, па X. Колумбо открива "Нови континент" 1492. године, 
пуних 500 године после Лајфа. 


-к 



Ск. 3. - Пр омена гло- 
балне температуре у 
протекпих 400 год. , 
по С. Шнајдеру и Ц. 
Масу (Клише: Climatic 
change; Cembridge; 1977.) 

Flg. 3. — Change of g]o- 
bal temperature during 
the past 400 years, acco- 
rding to S. Sneider and 
C. Maas. 


Мало ледено доба представља доста дуго раздобље, од 
приближно 1450. до 1850. године. Опште узевши то је период са 
релативно хладним летима и суровим зимама који су само спора- 
дично "нарушавали" краћи ц и к л у с и са нешто повољнијим 
климатом. Током читавог малог леденог доба површине под 
ледом на Арктику су се повећавале што је имало посебно гешке 
последице за становнике Гренланда и Исланда. Колоније Викин- 
га на Г ренланду и североисточним облама Северне Америке 
трагично завршавају. У периоду 1650-1850. год., лед окива обале 
Исланда од 22 до 40 недеља годишње, што најбоље говори о 
суровости климе ове епохе. Данска влада (1784. г.) озбиљно рас- 
правља о пресељавању Исланђана у Европу (3; 306). 

Температуре ваздуха над северним Атлантиком (северније 
од S0°), биле су за 3°С ниже од садашљих. У средњој Европи и 
Русији шуме се повлаче у ниже географске ширине, а број биљ- 
них врста у њима драстично се смањује. Зиме су врло хладне а 
лета свежа. Планински ледници у Европи, Азији и Северној 
Америци су у фази надирања. Хладне зиме постају карактеристи- 
ка Средоземља. У већем делу Етиопије npeu пут је регистрована 
nojaea снега. Ниво Каспијског језера током читавог малог леденог 

доба је висок и тако остаје све до 1800. г. На другој страни водо- 
стаји Белог Нила су ниски јер је зона екваторијалних киша, које 
изазивају поводње на Нилу, значајно померена према југу (6; 106). 

Посебно је био хладан 70-годншњи период (1645-1715. г.), 
назван минимум Маундера, у коме су летње температуре у Евро- 
пи биле за 1,5-2,0°С ниже од садашњих. На Далеком истоку лета 
су била још свежија, у Јапану чак за 4°С. Сурове зиме захватиле 
су западну и централну Европу. Велике реке и језера по 2-3 
месеца окивао је лед. Северно море и Ламанш у другој половини 
XVII века покрива широк појас приобалног леда сваке зиме. У 
Енглеској и великом делу Европе, знма 1683/84. године, била је 
најсуровија и "најдужа у читавом инструменталном периоду, тј. у 
протеклим 300 година. Температуре ваздуха од октобра до марта 
имале су негативне вредности и у просеку за неколико степени 
су биле ниже од садашњих. Ово је по некима била и најсуровија 
зима у читавом постглација лном перноду, односно г е о л о ш- 
к о ј с а д а ш њ и ц и (6; 112) . 

Савремено отопљавање кпимата. - У пос- 
ледњих 150 година (почев од око 1850. г.), дошло је до о n ш т е i 
отопњавања к л u м е на Земљи, што пре свега потврђују ин- 
струментална мерења широм глобуса. Недавно је у Женеви 
(новембра 1988. г.) међународни скуп научника (експерата из 30 
земаља), закључио да је садашња глобална температура ваздуха 
за 0,6°С виша него што је била пре 100 године. (8). Значајније су 
порасле температуре у зимским него у летњим месецима. Такође, 
осетније отопљавање је регистровано у вншнм географским шири- 
нама него у пределима ближе екватору. Тако су у Санк Петер- 
бургу (Лењинграду) температуре у зимским месецима порасле за 
2,7°С а у летњим за 0,54°С, док су у Украјини и Казахстану летње 
температуре више за 0,4°С а зимске за 1Д5°С. У приобаљу Гренлан- 
да 4-0-тих година XX века температуре ваздуха, као и Артику у 
целини, биле су за 3°С више од просечних. Површине под ле- 
дом у Северном Леденом океану који је припадао тадашњем Сов- 
јетском Савезу, биле су смањене за више од милион krn 2 (3; 313), 

После 40-тих година дошло је до убрзаног "захлађења", па 
је до краја 60-тих година половина нарасле топлоте од 1850. до 
1940. године, која је по Wiliett-y на северној полулопти износила 
готово 1,2 °С (9; 36) била изгубљена. Међутим, почетком 70-тих 
година дошло је до наглог отопљавања, па с е д е к а д а 1981-1990. 
година узима за најтопаију на нашој планети током читавог инс - 
трументалнот. nepuoda. Наиме, почетком 1991. године Америчка 
Национална управа за аеродинамику и космичка истраживања 
(NASA) и Британски метеоролошки завод објављују да су 1990. г. 
просечне температуре на Земљи биле више од свих до тада 
забележених, а шест од седам најтоплијих година (за које постоји 
евиденција), биле су регистраоване између 1981. и 1990. године (10) 


Ск. 1 и 2. - Ледник Чирва у Швајцарским Алпима 1877. - сл. 1 горе и 
1977. год. - сл . 2 доле (К, л и ш е: Geographica Helvetica, N 4; 1978; Bern) 

Phot. 1 and 2 - Glacier Cirva in Swiss Alps in 1877. (phot. 1 above) anđ 

in 1977. (phot. 2 below) 

Сматра се да је савремено отопљавање углавном изазвано 
антропогеним факторима, односно повећаном концентрацијом 
углзендиоксида у атмосфери, до које је дошло због великог ко~ 
ришћења фосилних горива (утља, нафте, гаса), што је довело до 
стварања тзв. е ф е к т а стаклене баште. Док се нагли пораст 
температура (од 1920. до 1940. г.), објашњава изузетно малом 
замућеношћу нижих слојева стратосфере у првим деценијама XX 
века у којима готово да није било вулканских ерупција. Дакле, 
прозрачна атмосфера повећала је интезитет сунчевог зрачења, 
што је имало за последицу брз пораст температура. Међутим, 
утицај вулканске активности на температурни режим није тако 
једностран и једноставан. Истина после ерупције вулкана Крака - 
тау (27. августа 1883. г.) најснажније у историјском периоду, велика 
количина честица дима и пепела је доспела у стратосферу. Ово је 
смањило прилив сунчеве зрачне енергије, па су температуре на 
нашој планети у наредних неколико година биле ниже од просеч- 
них. При вулканским ерупцијама емитује се и велика количина 
угљен-диоксида и других гасова који изазивају супротан ефекат. 

Док температуре ваздуха имају тренд општег пораста, 
падавине у неким деловима света показују тенденцију пораста 
(западна Европа, јужни делови САД, западна Аустралија), у 
другима је присутан тренд њиховог смањивања: Африка, Јужна 
Америка, јужна и централна Азија (10). У сваком случају caepe - 
мене климатске промене довешће и до територијалне прерасподеле 
падавина. Приметна је тенденција да се зоне падавина постепено 
померају ка периферним деловима континента, док у њиховим 
централним деловима, поготову у умереним ширинама, долази 
до изражаја тренд смањивања годишње суме падавина. Ово у 
великој мери потврђује и константно снижавање нивоа многих 
уворних језера током нашег столећа. Тако је од 1900. године ниво 
Каспијског језера опао за 3 ш, Великог Сланог језера - 3,S m, Мрт- 
вог мора - 4,5 m, Исик~Куљ језера - 4,3m, а језера Кингхај у север- 
ном Тибету чак за 11 m (9; 37). Велико Слано језеро за последњих 
100 година изгубило је S0% масе своје воде, а површина Каспиј- 
ског језера се смањила за 28 хиљада km 2 (3; 314). 

Током протеклог столећа отопл,аване је захватило инаше 
крајеве. Наиме, просечна температура ваздуха у Београду, за 
који постоји најдужи непрекидни низ осматрања (1888-1993. г.), 
износи 11,6°С. Када поменути период од 106 година поделимо на 
два полупериода од по S3 године, у првом (низ 1888-1940. г.), 
просечна температура је износила 11,4°С, да би у другом (низ 
1941-1993. г.), достигла 11,9°С. Дакле, Београд је од краја прошлог 
века постао топлији за 0,S°C (11). Просечна 100 годишња сума 
падавина у Београду (период 1891-1990. г.), износи 668 mm. У 
првом полувековном низу (1891-1940. г.), она је била 645 mm, да би 
у другом (период 1941-1990. г.), "нарасла” на 68S mm. Према томе, 
Б е о г р a д постаје све топлијн и богатији падавинама, као да се 


приближава климатском оптимуму. Међутим, када је реч о пада~ 
винама за њихов режим није карактеристичан постепен порааст, 
већ наизменично смењивање влажнијих и сушнијих интервала 
различите дужине трајања. На пример, у последњем 11-то годиш- 
њем периоду (1983-1993. г.), који са просечном сумом падавина од 
615 mm спада у ред изразито сушних, претходио је 19-то годиш- 
њи (1964-1982. г. ) , значајно влажнији период са просечном сумом 
падавина од 740 mm итд. (12, 36). 



€2к. 4. — Колебање падавина у Београду у протекпих lOO година 
методом уравњавања по 20-годишњим просецима (1); стого- 
дишњи просек ( 2 ); лимеарн и тренд падавина ( 3 ). 

Fig. 4. - Vacillation of rainfalls in the Belgrađe đuring the past 100 years 
using the method of eaualizing for the average of 20 vears U); of 100 
years (2); linear trend of rainfalls (3) 

Ha савремено отопљавање климата, поготову у вишим 
географским ширинама, посебно указују миграције морских 
животиња. 'У Баренцовом и Карском мору "за кратко време, од 
неколико десетина година, дошло је до таквих промена у морској 
фауни које су обично карактеристичне за геолошка раздобља" (13, 
113). Почев од 1919. године јата бакалара и других "топловоданих 
риба" редовно залазе у воде Гренланда, што је учинило да жите- 
љи највећег острва света промене своје традиционално занима- 
ње - лов и постану претежно рибари. Све даље ка северу, који 
очито постаје све топлији, мигрирају и птице. Тако на Фарска 
острва и Исланд од 1930. године долећу ласте, а од 1935. године 
Исланд настањују чворци (3, 314). 

Повлачење планинских ледника у веће висине, као и сма- 
њивање запремине леда у њима, готово у свим ширинама, истина 
са неким изузетцима, за које би се могло рећи да "потврђују 

правило", недвосмислено указује ма савремено отопљаваље 
климата. На пример, ледници на јужним падинама Кавказа (укуп- 
но их је 576 и сви заједно захватају површину од 432 km 2 ), 1870. до 
1988. године смаљили су своју дебљину у просеку за 21 m, масу 
леда за 40%, а укупну површину за 82 km 2 . Сви су ледници у 
фази одступаља - повлачеља. Али, највише је скраћен ледник 
Твибер (3095 m), затим Квиси (2880 m) и Лекзир (2731 m), док је 40 
циркних и висећих ледника сасвим отопљено - нестало. У маси- 
ву Алтаја, на планини Белухи (4.506 m) за 150 година (од 183S. до 
1986. г.), најдужи ледник Геблер "повукао" се за 1574 m: до 1895. 
године смаљивао је своју дужину за 6,4 m годишље, а од 1966. до 
1985. године за 20 m. Планински масив звани Кордиљера Бланка 
(Перу), који лежи између 8°30’ - 10° јужне географске ширине, 
са близу 700 ледника укупне површине од 732 km 2 , представља 
највећи рејон савремене глацијације у тропима. У току послед- 
љих 40-50 година, чела свих ових ледника су се повукла за 200 
до 500 m (14). Слично се понашају и ледници у Алпшиа. На при- 
мер, ледник Мер-де-глас средином XVII века отапао се на 1200 m, 
а сада на 1600 m надморске висине (16, 277). Отапањем планин- 
ских ледника широм глобуса, као и ледника на Артику и Антар- 
тику, ниво Светског океана у последљих неколико деценија 
"расте" брзином од око 1,5 mm годишње (9, 40). 



Ск. S. - Колебање температура ваздуха и дужине 
ледника у Алпима 

Fig S, - Vacillation of air temperature anđ the length of glaciers in the Alps 


Закључак.- Климатска колебања током холоцена лока- 
зују са се климат наше планете, узет у целини, може окарактери- 
сатн као непостојан - нестабилан. Честе и брзе промене климата 
доводиле су до "померања" климатских зона, промена географске 
средине и пејзажа, па су чак утицале и на опстанак појединих 
људских група, култура и цивилизација. У сваком случају пробле 
матика климатских колебаља није академско-теоретско питаље, 
већ је од изузетног практичног, па и егзистенцијалног значаја. 
Сетимо се само страховитих последица дугог безкишног периода 
у Сахелу (и уопште Африци), почетком 70-тих година, када је 
више од милион особа умрло од глади. 

У протеклих 10 хиљада година издвојено је пет климат- 
ских фаза различитих одлика и дужине трајаља. Свакако су 
различити и узорци који су изазивали ова климатска колебања. 
Њима се овом приликом нисмо бавили. Међутим, савремено 
отопљаваље без сумње је у најтешњој вези са људском делатно- 
шћу. Наиме, велика потрошља фосилних горива (угља, нафте, 
гаса), довела је до повећане концентрације угљен-диоксида 
у атмосфери: са око 0,028% у 1850. години на 0,035% у 1985., што је 
изазвало тзв. ефекат стаклене баше. Сем тога, последњих деце- 
нија убрзано расте производља свих видова енергије која се у 
крајљој линији претвара у топлоту и тиме додатно загрева 
атмосферу. 

Тренд отоплавапа, по свему судећи биће наставлен и у 
првим деценијама 21. века, па ће у његовој другој половини темпе- 
ратуре ваздуха бити више за 1-3°С у односу на садашње (1S 8 45). 
Дакле, предстојеће оптопљавање "вратиће" нас у "климатски 
оптимум холоцена" из периода од пре 5000- 7000 година. Да ли ће 
то бити "добро” или "лоше"? Овом приликом о томе не можемо 
расрављати, Ипак, логично је закључити да ће "нови климатски 
оптимум” представљати повољнији и пријатнији климат за 
Земљу у целини и брзорастуће човечанство. Свакако биће преде- 
ла на Земљи у којима ће се савремени климатски трендови и 
предстојеће опште отопљавање негативно одразити. 

S u m m а r у 

Tomislav Rakićević 

A CHANGE OF CLIMATE IN GEOLOG’f TODAY - THE HOLOCEN 


The variation of the climate in the course of the holocen the 
vouneest period in the geological history of the earth, confirmed that 
the change (and the irr egularity) of the earth s climate are caracteri 
stic of our planet. A five climatic phases was devided m the holocen 
(durina last lO OOO years): postglacial clirnatic optimum, temperatui e 
was T-2 Q C higher then newin culmination (7000-5000 years before); 
„с, рг wa r s cooler "iron age" as a second climatic optimum m the 
ear ly Middle Agge(with maksimum in 1000-1200 years New Age)j 
”shot ice age" that was begun about SSO уеаг s, and the end contempo 
r ar у ice melting period (from second part of XIX century). 

У Over the last 100-150 years rthe warming e.g the average 
temperatur e has rised in our country also. Systematic observation of 
r-limatic plements in Belerađe has been done since of August 1887. The 
climate of Belgrade in the last 106 years (1888-1993) has become 
war mer by 0,5°C. Average air temperature m Belgrađe totalled 11,6 C 
(for the period of 1888-1993). Average precipitation height »n Belgrade 
for the period of 1891-1990 totalled 668 mm the tendency of perma 
nent increase during the last century. During the period (1891-1940) 
the average pr ecipitation in Belgrade totalled 645 mm, anđ during the 
period (1941-1990) it was 685 mm. The ехатрГе of Belgrađe shows that 
the temper atur e and pr ecipitations oscillations in the course or the 
last century were influenced not only by anthr opogenous, but also by 
natural factors, 

